Document ID: 31996R1970

ΚΑΝΟΝΙΣΜΟΣ (ΕΚ) αριθ. 1970/96 ΤΗΣ ΕΠΙΤΡΟΠΗΣ της 14ης Οκτωβρίου 1996 για το άνοιγμα και τους τρόπους διαχείρισης κοινοτικής δασμολογικής ποσόστωσης για το κεχρί του κωδικού ΣΟ 1008 20 00
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV.6 της GATT (1), και ιδίως το άρθρο 1 παράγραφος 1,
Εκτιμώντας:
ότι, σε εφαρμογή των υποχρεώσεων που ανέλαβε η Κοινότητα μετά την ΚΟΑ, η Κοινότητα δεσμεύθηκε να καταρτίζει για κάθε περίοδο εμπορίας, από την 1η Ιανουαρίου 1996, δασμολογική ποσόστωση με δασμό 7 Ecu ανά τόνο, για 1 300 τόνους κεχριού του κωδικού ΣΟ 1008 20 00 7
ότι, λόγω της καθυστερημένης δημοσίευσης του κανονισμού (ΕΚ) αριθ. 1095/96, δεν ήταν δυνατόν να ανοίξει η ποσόστωση την προβλεφθείσα ημερομηνία 7 ότι πρέπει, εντούτοις, να καλυφθεί η περίοδος που διέρευσε μεταξύ 1ης Ιανουαρίου και 30 Ιουνίου 1996 7 ότι, για το λόγο αυτό, πρέπει να αυξηθεί κατά 50 % η ποσότητα που προβλέπεται για την περίοδο 1996/97 7
ότι οι εν λόγω εισαγωγές υπόκεινται σε υποβολή πιστοποιητικού εισαγωγής 7 ότι είναι αναγκαίο να καθοριστούν οι όροι που διέπουν την έκδοση των εν λόγω πιστοποιητικών 7
ότι η ορθή διαχείριση των εισαγωγών απαιτεί τη σύσταση συστήματος εγγύησης 7 ότι, λαμβανομένης υπόψη της δυνατότητας κερδοσκοπιών συναφών στο σύστημα λόγω μείωσης του δασμού, πρέπει η πρόσβαση στις εν λόγω εισαγωγές να περιορίζεται στους επιχειρηματίες που έχουν καταθέσει εγγύηση καλής πίστεως για την εισαγωγή κεχριού, οι οποίοι προσκομίζουν την απόδειξη ότι έχουν ασκήσει εμπορική δραστηριότητα στον τομέα των σιτηρών τουλάχιστον εδώ και δώδεκα μήνες και οι οποίοι είναι εγγεγραμένοι στο κράτος μέλος στο οποίο υποβάλλεται η αίτηση 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ανοίγεται ετήσια δασμολογική ποσόστωση ανά περίοδο εμπορίας (από 1ης Ιουλίου έως 30 Ιουνίου) για 1 300 τόνους κεχριού του κωδικού ΣΟ 1008 20 00. Ο δασμός που εφαρμόζεται στην ποσόστωση είναι 7 Ecu ανά τόνο. Η εισαγωγή στο πλαίσιο της ποσόστωσης αυτής υπόκειται στην έκδοση πιστοποιητικού εισαγωγής σύμφωνα με τις διατάξεις του παρόντος κανονισμού.
Εντούτοις, για την περίοδο εμπορίας 1996/97, η ποσότητα που θα εισαχθεί ανέρχεται σε 1 950 τόνους.
2. Εφαρμόζονται οι διατάξεις του κανονισμού (ΕΟΚ) αριθ. 3719/88 της Επιτροπής (2), εκτός αντιθέτων διατάξεων του παρόντος κανονισμού.
Άρθρο 2
1. Αίτηση πιστοποιητικού εισαγωγής για τις ποσότητες που αναφέρονται στο άρθρο 1 παράγραφος 1 γίνεται αποδεκτή μόνον εφόσον συνοδεύεται:
- από απόδειξη ότι ο αιτών είναι φυσικό ή νομικό πρόσωπο που έχει ασκήσει τουλάχιστον εδώ και δώδεκα μήνες εμπορική δραστηριότητα στον τομέα των σιτηρών και έχει εγγραφεί στο κράτος μέλος στο οποίο έχει υποβληθεί η αίτηση,
- από απόδειξη ότι έχει καταβληθεί εγγύηση από 5 Ecu ανά τόνο στην αρμόδια αρχή του ενδιαφερομένου κράτους μέλους, εγγύηση η οποία έχει σκοπό να καθορίσει την καλή πίστη του αιτούντος.
2. Οι αιτήσεις του πιστοποιητικού εισαγωγής υποβάλλονται στις αρμόδιες αρχές κάθε κράτους μέλους τη δεύτερη εργάσιμη Δευτέρα κάθε μηνός έως τις 13.00 (ώρα Βρυξελλών).
Οι αιτήσεις πιστοποιητικού δεν δύνανται να αφορούν ποσότητα ανώτερη από την ποσότητα που διατίθεται για την εισαγωγή του εν λόγω προϊόντος όσον αφορά τη σχετική περίοδο.
3. Τα κράτη μέλη διαβιβάζουν τα στοιχεία σχετικά με τις ποσότητες οι οποίες περιλαμβάνονται στις αιτήσεις του πιστοποιητικού εισαγωγής στην Επιτροπή, με τέλεξ, τέλεφαξ ή τηλεγράφημα, το αργότερο στις 18.00 (ώρα Βρυξελλών), την ημέρα της υποβολής τους.
Τα εν λόγω στοιχεία πρέπει να ανακοινώνονται χωριστά από τα στοιχεία σχετικά με τις άλλες αιτήσεις πιστοποιητικών εισαγωγής σιτηρών.
4. Εάν οι αιτήσεις πιστοποιητικών εισαγωγής υπερβαίνουν τις ποσότητες ποσόστωσης που είναι ακόμη διαθέσιμες ανά περίοδο, η Επιτροπή καθορίζει ένα ενιαίο συντελεστή μείωσης των ζητουμένων ποσοτήτων το αργότερο την τρίτη εργάσιμη ημέρα που έπεται της ημέρας της υποβολής των αιτήσεων. Η αίτηση πιστοποιητικού δύναται να αποσυρθεί εντός προθεσμίας μιας εργάσιμης ημέρας μετά την ημερομηνία καθορισμού του συντελεστή μείωσης.
5. Με την επιφύλαξη της εφαρμογής της παραγράφου 4, τα πιστοποιητικά εκδίδονται την πέμπτη εργάσιμη ημέρα που έπεται της ημέρας υποβολής της αιτήσεως.
6. Κατά παρέκκλιση από το άρθρο 21 παράγραφος 1 του κανονισμού (ΕΟΚ) αριθ. 3719/88, η διάρκεια ισχύος του πιστοποιητικού υπολογίζεται από την ημέρα της πραγματικής εκδόσεώς του.
Άρθρο 3
Κατά παρέκκλιση από το άρθρο 6 παράγραφος 1 του κανονισμού (ΕΚ) αριθ. 1162/95 της Επιτροπής (3), τα πιστοποιητικά εισαγωγής ισχύουν από την ημέρα της εκδόσεώς τους έως τη λήξη του τρίτου μήνα μετά από το μήνα εκδόσεως του πιστοποιητικού. Εντούτοις, η ισχύς των πιστοποιητικών λήγει στις 30 Ιουνίου κάθε περιόδου.
Άρθρο 4
1. Κατά παρέκκλιση από το άρθρο 9 του κανονισμού (ΕΟΚ) αριθ. 3719/88, τα δικαιώματα του πιστοποιητικού εισαγωγής δεν μεταβιβάζονται.
2. Κατά παρέκκλιση από το άρθρο 10 στοιχεία α) και β) του κανονισμού (ΕΚ) αριθ. 1162/95, η εγγύηση που αφορά τα πιστοποιητικά εισαγωγής που προβλέπονται από τον παρόντα κανονισμό ανέρχεται σε 25 Ecu ανά τόνο.
Άρθρο 5
1. Κατά παρέκκλιση από το άρθρο 8 παράγραφος 4 του κανονισμού (ΕΚ) αριθ. 3719/88, η ποσότητα που τίθεται σε ελεύθερη κυκλοφορία, δεν δύναται να είναι ανώτερη από την ποσότητα που αναφέρεται στα τετραγωνίδια 17 και 18 του πιστοποιητικού εισαγωγής. Για το σκοπό αυτό στο τετραγωνίδιο 19 του πιστοποιητικού εγγράφεται ο αριθμός «0».
2. Για το προϊον που θα εισαχθεί απολαμβάνοντας του δασμού που προβλέπεται στο άρθρο 1, στην αίτηση πιστοποιητικού και στο πιστοποιητικό εισαγωγής πρέπει να περιλαμβάνονται:
- στο τετραγωνίδιο 7, η ονομασία της χώρας καταγωγής,
- στο τετραγωνίδιο 20, μία από τις ακόλουθες ενδείξεις:
- Reglamento (CE) n° 1970/96
- Forordning (EF) nr. 1970/96
- Verordnung (EG) Nr. 1970/96
- Κανονισμός (ΕΚ) αριθ. 1970/96
- Regulation (EC) No 1970/96
- Rθglement (CE) n° 1970/96
- Regolamento (CE) n. 1970/96
- Verordening (EG) nr. 1970/96
- Regulamento (CE) nΊ 1970/96
- Asetus (EY) N:o 1970/96
- Fφrordning (EG) nr 1970/96,
- στο τετραγωνίδιο 24, μία από τις ακόλουθες ενδείξεις:
- Derecho de 7 ecus/t. Contingente arancelario de mijo del cσdigo NC 1008 20 00
- Told 7 ECU/ton, toldkontingent for hirse henhψrende under KN-kode 1008 20 00
- Zollsatz 7 ECU/t. Zollkontingent fόr Hirse des KN-Codes 1008 20 00
- Δασμός 7 ECU ανά τόνο. Δασμολογική ποσόστωση κεχριού του κωδικού ΣΟ 1008 20 00
- Duty rate ECU 7/t. Tariff quota for millet falling within CN code 1008 20 00
- Taux de droit 7 ιcus/t. Contingent tarifaire de millet du code NC 1008 20 00
- Aliquota del dazio: 7 ECU/t. Contingente tariffario di miglio del codice NC 1008 20 00
- Invoerrecht van 7 ecu per ton. Tariefcontingent voor gierst van GN-code 1008 20 00
- Taxa de direito 7 ECUS/tonelada. Contingente pautal de painηo do cσdigo NC 1008 20 00
- Tulli 7 ecua/t. Koodin 1008 20 00 kuuluvan hirssin kiintiφ
- Tullsats 7 ecu/ton. Tullkvot fφr hirs som omfattas av KN-nummer 1008 20 00.
Βάσει του πιστοποιητικού είναι υποχρεωτική η εισαγωγή από τη χώρα που αναγράφεται στο τετραγωνίδιο 7 του πιστοποιητικού εισαγωγής.
Άρθρο 6
1. Η εγγύηση καλής πίστης που αναφέρεται στο άρθρο 2 παράγραφος 1 δεύτερη περίπτωση αποδεσμεύεται κατά την έκδοση του πιστοποιητικού ή όταν ο επιχειρηματίας παραιτείται του πιστοποιητικού του σύμφωνα με το άρθρο 2 παράγραφος 4.
2. Τα κράτη μέλη ανακοινώνουν αμέσως στην Επιτροπή τις ποσότητες για τις οποίες έχουν αποσυρθεί τα πιστοποιητικά.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Οκτωβρίου 1996.

Labels: 3
17
6
15